Komission asetus (EY) N:o 89/97, annettu 20 päivänä tammikuuta 1997, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta



Virallinen lehti nro L 017 , 21/01/1997 s. 0028 - 0029



KOMISSION ASETUS (EY) N:o 89/97, annettu 20 päivänä tammikuuta 1997, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on viimeksi muutettuna asetuksella (EY) N:o 82/97 (2), ja erityisesti sen 249 artiklan, sekä katsoo, että banaanien vapaaseen liikkeeseen luovutusta koskevassa ilmoituksessa mainitun nettomassan tarkastus aiheuttaa menetelmiin ja yhtenäiseen soveltamiseen liittyviä ongelmia; tämän vuoksi olisi ilmoitettava tarkemmin banaanien nettomassan määrittämistä ja tarkastusta koskevat menetelmät, tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Komission asetus (ETY) N:o 2454/93 (3) muutetaan seuraavasti: 1. Lisätään 290 a artikla seuraavasti: "290 a artikla Tutkimukseen CN-koodiin 0803 00 19 kuuluvien banaanien nettomassan tarkastamiseksi tuonnissa on kuuluttava vähintään 10 prosenttia kutakin vuotta ja tullitoimipaikkaa koskevista ilmoituksista. Banaanien tutkimus on suoritettava silloin, kun banaanit luovutetaan vapaaseen liikkeeseen liitteessä 38 b mainittujen määräysten mukaisesti." 2. Lisätään liite seuraavasti: "LIITE 38 b 1. Sovellettaessa 290 a artiklaa on sen tullitoimipaikan tulliviranomaisten, jossa tuoreiden banaanien vapaaseen liikkeeseen luovutusta koskeva ilmoitus annetaan, määritettävä nettomassa yksittäistä pakkauksista otetun näytteen perusteella kunkin pakkaustyypin ja alkuperän osalta. 2. Punnittujen yksittäisten pakkausten on muodostettava edustava näyte ilmoituksesta. Niihin on kuuluttava vähintään jäljempänä mainitut määrät: >TAULUKON PAIKKA> Jos koko lasti mainitaan yhdessä ilmoituksessa, tullitoimipaikka voi, ellei se epäile petosta, laskea nettomassan vähintään 15 (pakkauslajiltaan ja alkuperältään saman) yksittäisen pakkauksen perusteella. Nettomassa määritetään seuraavasti: - avataan vähintään yksi yksittäinen pakkaus, josta lasketaan pakkauksen massa, - pakkauksen vahvistettua massaa on sovellettava kaikkiin samantyyppisiin pakkauksiin ja vähennettävä kaikkien punnittujen yksittäisten pakkausten massasta, - tarkastetun näytteen massan perusteella vahvistettua banaanien yksittäisen pakkauksen keskimääräistä massaa on käytettävä perustana ilmoitukseen kuuluvien banaanien nettomassaa määritettäessä." 2 artikla Komissio tarkastelee uudelleen 1 artiklassa tarkoitettua tutkimusta koskevaa prosenttimäärää ennen 1 päivää tammikuuta 1998. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä helmikuuta 1997 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä tammikuuta 1997. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) Ks. tämän virallisen lehden sivu 1 (3) EYVL N:o L 253, 11.10.1993, s. 1